Nothing New

"Nothing New" (בעברית: "שום דבר חדש") הוא שיר שהוקלט על ידי הזמרת-יוצרת האמריקאית טיילור סוויפט. הוא יצא לאור ב-12 בנובמבר 2021, עם פרסומו של אלבום ההוצאה החוזרת השני של הזמרת Red (Taylor's Version), בהוצאת חברת התקליטים ריפבליק רקורדס. "Nothing New" נכתב על ידי סוויפט עצמה, שגם הפיקה את השיר לצד ארון דסנר. לחן השיר מאופיין בכמה מוטיביים מז'אנר הפולק דוגמת צלילי גיטרה וצ'לו. מילותיו עוסקות בחרדות רומנטיות שמקשות על טיבם של יחסים רומנטיים-הטרסקסואליים. אל השיר הופנו ביקורות חיוביות לרוב מטעם מבקרי המוזיקה העכשווית, שציינו לטובה את הפקתו, תהליך כתיבתו וקולות הרקע שבוצעו על ידי הזמרת פיבי ברידג'רס. ערך מורחב – מחלוקת המאסטרס של טיילור סוויפט אלבום האולפן הרביעי של טיילור סוויפט, Red, יצא לאור ב-22 באוקטובר 2012 על ידי ביג משין רקורדס. האלבום זכה לשבחי המבקרים בשל נכונותה של סוויפט להתרחק מסגנון הקאנטרי האופייני לה ולהתנסות בז'אנרים מוזיקליים חדשים. סוויפט זכתה בפרסים ובמועמדויות רבים עבור האלבום. בטקס פרסי גראמי ה-56, Red היה מועמד לאלבום הקאנטרי הטוב ביותר, המועמדות השלישית ברציפות של סוויפט בקטגוריה זו, ומועמד לאלבום השנה, המועמדות השנייה של סוויפט בקטגוריה זו לאחר שזכתה בה עם אלבומה השני, Fearless (2008). ב-30 ביוני 2019 נרכשו המאסטרס על ששת אלבומי האולפן הראשונים של סוויפט, על ידי מנהל המוזיקה סקוטר בראון, כחלק מרכישתו של חברת ביג משין רקורדס, חברת התקליטים לשעבר של סוויפט, עד שחתמה על חוזה הקלטות עם ריפבליק רקורדס בשנת 2019. היא גינתה את העסקה. היא אף הצהירה על כוונתה להקליט מחדש את ששת אלבומי האולפן הראשונים שלה, כאמצעי להשיג בעלות על קטלוג המוזיקה שלה. ב-5 באוגוסט 2021, טיילור סוויפט פרסמה טיזר באורך 30 שניות ברשתות החברתיות ובו אותיות מבולבלות שכאשר פוענחו, חשפו את שמות השירים ומשתפי הפעולה מתשעת השירים שטרם פורסמו ונכללו ב-Red (Taylor's Version) (2021); הגרסה החוזרת לאלבומה Red מ-2012. אחת מתשע הרצועות הייתה "Nothing New", שהוכרזה זמן קצר לאחר מכן כשיר ה-23 באלבום. מילותיו של "Nothing New" עוסקות בחרדה מיחסים רומנטיים ומהתבגרות. סוגו המוזיקלי של השיר הוא פולק, והוא מובל לצלילי גיטרה, צ'לו וכינור. בפסוקית השיר מבצעת סוויפט את השורה ”How can a person know everything at 18 but nothing at 22?” ("איך אדם יכול לדעת הכל בגיל 18 אבל כלום בגיל 22?") שמשקפת את תהליך ההתבגרות שלה, הן מבחינה מוזיקלית והן מבחינה רגשית. בגשרית היא מייחלת לפגוש את בן-זוגה האידיאלי. רבים ממבקרי המוזיקה העכשווית הפנו אל "Nothing New" שבחים. הורן, סניפס ובובי אוליבייה ממגזין Spin ראו את השיר כאחת הרצועות הטובות ביותר מן האלבום, וציינו לשבח את מילותיו שמבקרות באופן מוסתר את תעשיית המוזיקה. עורכת העיתון "ניו יורק טיימס", לינדזי לוזאדז, הרעיפה מחמאות על קולות הרקע של פיבי ברידג'רס ועל תהליך כתיבת השיר. אנג'י מרטוצ'יו מעיתון "רולינג סטון" כתבה כי קולה הבוגר של סוויפט משתלב עם קולות הרקע בצורה טובה מאוד. כתב המוזיקה של הבילבורד, ג'ייסון ליפשוץ, החמיא גם הוא על הצטרפותה של ברידג'רס לקולותיה של סוויפט, וליכולות הכתיבה של שתיהן. סרטון השיר "Nothing New" באתר יוטיוב מעוצב "(Taylor's Version) (from the Vault)" Red (Taylor’s Version) (+ A Message From Taylor) by Taylor Swift (באנגלית אמריקאית), 2021-11-12, נבדק ב-2021-11-18 Taylor Swift, GRAMMY.com, ‏2021-04-22 (באנגלית) Constance Grady, The Taylor Swift/Scooter Braun controversy, explained, Vox, ‏2019-07-01 (באנגלית) “Red (Taylor’s Version)”: Tracklist Clues & Easter Eggs Revealed | Heavy.com, web.archive.org, ‏2021-11-18 Martoccio, Angie (12 בנובמבר 2021). "Congratulations, Indie Fans: We Finally Manifested a Taylor Swift/Phoebe Bridgers Duet". Rolling Stone. נבדק ב-19 בנובמבר 2021. {{cite web}}: (עזרה) Zoladz, Lindsay (12 בנובמבר 2021). "Taylor Swift and Phoebe Bridgers's Red Duet, and 14 More New Song". הניו יורק טיימס. נבדק ב-19 בנובמבר 2021. {{cite web}}: (עזרה) Lipshutz, Jason (12 בנובמבר 2021). "Every 'From The Vault' Song Ranked on Taylor Swift's Red (Taylor's Version): Critic's Picks". Billboard. ארכיון מ-18 בנובמבר 2021. נבדק ב-18 בנובמבר 2021. {{cite news}}: (עזרה) Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית) Every Taylor Swift ’From The Vault’ (Taylor’s Version) Song, Ranked, UPROXX, ‏2021-11-16 (באנגלית אמריקאית)